Stjórn Knattspyrnufélags ÍA hefur ráðið Þorvald Örlygsson sem næsta þjálfara karlaliðs félagsins . Þorvaldur tekur við þjálfarastöðunni af Þórði Þórðarsyni sem sagði starfi sínu lausu í gær . Þorvaldur þjálfaði síðast lið Fram í Pepsi deildinni en sagði upp störfum í upphafi mánaðarins . Í tilkynningu frá Inga Fannari Eiríkssyni formanns KFÍA á heimasíðu félagsins segir að viðræður við Þorvald hafi byrjað seint í gærkvöld og hafi þeim síðan lokið með samkomulag í dag . Ingi segir Þorvald einn af reynslumestu þjálfurum landsins en hann á að baki farsælan feril sem leikmaður . Samningur ÍA og Þorvaldar er ótímabundinn með venjulegum gagnkvæmum uppsagnarfresti . Þorvaldur mun stýra Skagamönnum í sínum fyrsta leik á mánudaginn kemur þegar liðið fær Keflvíkinga í heimsókn á Akranesvelli .